b'\n_START_ARTICLE_\nLaia Abril\n_START_SECTION_\nBiografia\n_START_PARAGRAPH_\nAbril va n\xc3\xa9ixer a Barcelona el 1986, on es va llicenciar en periodisme. Es va traslladar a Nova York per estudiar fotografia al Centre Internacional de Fotografia. El 2009 es va matricular al centre de recerca Fabrica, resid\xc3\xa8ncia art\xc3\xadstica de Benetton a It\xc3\xa0lia, on va treballar com a fot\xc3\xb2grafa i consultora fotogr\xc3\xa0fica a la revista Colors durant quatre anys._NEWLINE_Des de l\'abril del 2010 ha estat treballant en projectes que exploren el tema dels trastorns alimentaris i ha realitzat treballs com el curt \xc2\xabA Bad Day\xc2\xbb, el qual tracta sobre una noia jove que lluita contra la bul\xc3\xadmia; Thinspiration, la qual explora l\'\xc3\xbas de la fotografia en llocs web que promouen l\'anor\xc3\xa8xia nerviosa, i The Epilogue, que documenta a les v\xc3\xadctimes indirectes dels trastorns alimentaris, a trav\xc3\xa9s de la hist\xc3\xb2ria de la fam\xc3\xadlia Robinson i les conseq\xc3\xbc\xc3\xa8ncies de la mort de Cammy Robinson a causa de la bul\xc3\xadmia._NEWLINE_El cr\xc3\xadtic Sean O\'Hagan, va escriure a The Guardian sobre The Epilogue que "\xc3\xa9s un llibre ombr\xc3\xadvol i emotiu ... dens i gratificant ... A vegades, la seva lectura \xc3\xa9s dolorosa, per aquest motiu a vegades l\'he de deixar per prendre un respir. Per\xc3\xb2 sempre hi acabo tornant". The Epilogue va ser seleccionat per a la categoria de Primer PhotoBook de la Paris Photo-Aperture Foundation PhotoBook Awards el 2014._NEWLINE_Els seus altres projectes inclouen Femme Love, basat en una comunitat lesbiana jove a Brooklyn; Last Cabaret basat en un club de sexe a Barcelona, i The Asexuals Projecte, una pel\xc2\xb7l\xc3\xadcula documental sobre l\'asexualitat.'